Հավելված

ՀՀ Արմավիրի մարզի Փարաքար համայնքի ավագանու

2023 թվականի հունիսի 21-ի թիվ որոշման

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ՓԱՐԱՔԱՐ ՀԱՄԱՅՆՔԻ ՎԱՐՉԱԿԱՆ ՏԱՐԱԾՔՈՒՄ ԱՐՏԱՔԻՆ ԳՈՎԱԶԴ ՏԵՂԱԴՐԵԼՈՒ ԿԱՐԳՆ ՈՒ ՊԱՅՄԱՆՆԵՐԸ

1. ԸՆԴՀԱՆՈՒՐ ԴՐՈՒՅԹՆԵՐ
2. Սույն կանոններով կարգավորվում են Փարաքար համայնքում արտաքին գովազդի տեղաբաշխման կարգն ու պայմանները, ծավալը, քանակությունը, արտաքին գովազդի տեղադրման այլ չափորոշիչները, տեղադրման թույլտվության տրամադրման կարգը, գովազդի համար սահմանված տեղական տուրքերի վճարման կարգը և պայմանները:
3. Համայնքի տարածքում արտաքին գովազդի տեղադրումն իրականացվում է «Գովազդի մասին», «Տեղական տուրքերի և վճարների մասին», «Բազմաբնակարան բնակելի շենքերի կառավարման մասին» ՀՀ օրենքների և այլ իրավական ակտերի պահանջներին համապատասխան։
4. Համայնքի տարածքում գովազդի տեղադրման թույլտվությունը տալիս է համայնքի ղեկավարը։ Իրավաբանական կամ ֆիզիկական աձը այսուհետև` դիմող, համայնքապետարան է ներկայացնում հետևյալ փաստաթղթերը՝

ա. դիմում համայնքի ղեկավարի անունով,

բ. արտաքին գովազդի նախատեսվող էսքիզը, որտեղ պետք է նշված լինի գովազդային վահանակի փաստացի տեղադրման վայրը,

գ. գովազդատու իրավաբանական անձի կամ անհատ ձեռնարկատիրոջ գրանցման,

դ. բազմաբնակարան բնակելի շենքերի ընդհանուր օգտագործման հատվածներում արտաքին գովազդ տեղադրելու դեպքում՝ շենքի կառավարման լիազոր մարմնի համապատասխան որոշումը,

ե. ճանապարհների վրա արտաքին գովազդի տեղադրման դեպքում երթևեկության համաձայնություն ճանապարհային ոստիկանության համապատասխան նշումով,

զ. դեղերի, բուժտեխնիկայի և բուժական մեթոդների արտաքին գովազդի դեպքում առողջապահության նախարարության թույլտվությունը։

4. Համայնքապետարանի համապատասխան ստորաբաժանումը սույն կանոնների 3–րդ կետում նշված փաստաթղթերը ստանալուց հետո 7 օրվա ընթացքում իրականացնում է.

ա.ներկայացված փաստաթղթերի ուսումնասիրություն,

բ. գովազդի տեղադրման վայրի զննում,

գ. տեղադրվող գովազդի համապատասխանությունը գործող պահանջներին,

դ. եզրակացության կազմում:

5. Արտաքին գովազդի թույլտվության տրամադրման մասին դիմումի բավարարումը կամ մերժումը ձևակերպվում է համանքի ղեկավարի համապատասխան որոշմամբ։

6. Արտաքին գովազդի թույլտվության տրամադրման դեպքում դիմումատուին տրամադրվում է գովազդի էսքիզի համաձայնեցված տարբերակը՝ ստորագրված և կնքված համայնքի ղեկավարի կողմից, անհրաժեշտության դեպքում նաև տեխնիկական պայմաններ, որտեղ նշվում են արտաքին գովազդի տեղադրման աշխատանքներն իրականացնելու ժամկետները:

7. Արտաքին գովազդի տեղադրման դիմումը կարող է մերժվել, եթե՝

ա) ներկայացված փաստաթղթերը թերի են և դրա մասին համայնքապետարանի համապատասխան ստորաբաժանման կողմից պատշաճ ձևով նախազգուշացվելու և 10 օրվա ընթացքում դիմողը չի ներկայացնում անհրաժեշտ փաստաթղթերը կամ նյութերը,

բ) ներկայացված փաստաթղթերը չեն համապատասխանում «Գովազդի մասին» ՀՀ օրենքի կամ սույն կարգի պահանջներին,

գ) արտաքին գովազդը տեղադրելու հենապատերի, ծառերի կամ ժայռերի վրա և այլ դեպքերում:

8. Արտաքին գովազդի թույլտվության տրամադրումը մերժելու մասին որոշման մեջ նշվում են մերժման պատճառներն ու մերժման համար հիմք հանդիսացող իրավական հիմքերը։

2 ԳՈՎԱԶԴԻ ՏԵՂԱԴՐՄԱՆ ՏԵԽՆԻԿԱԿԱՆ ՊԱՅՄԱՆՆԵՐԸ

9. Գովազդային վահանակի հենասյունը պետք է պատրաստվի այնպիսի նյութերից, որ քամու կամ կողմնակի ազդեցության հաշվարկային բեռնվածության տակ և շահագործման ընթացքում ապահովվի բավարար կայունություն:

10. Ճանապարհի բաժանարար գոտում գովազդային վահանակի տեղաբաշխման ժամանակ՝

ա. եթե գովազդային վահանակի լայնությունը գերազանցում է բաժանարար գոտու լայնությանը, ապա գովազդային վահանակի ներքևի եզրը պետք է գտնի ճանապարհի մակերևույթից 6 և ավելի մետր բարձրության վրա,

բ. եթե գովազդային վահանակի լայնությունը չի գերազանցում բաժանարար գոտու լայնությանը, ապա գովազդային վահանակի ներքևի եզրը պետք է գտնվի ճանապարհի մակերևույթից 2,5 և ավելի մետր բարձրության վրա:

11. Գովազդի լուսավորությունը՝

ա) անվտանգության պահանջները բավարարող էլեկտրական լուսավորման սարքեր,

բ) լուսավորման սարքերի ամրացումը պետք է ապահովի դրանց հուսալի միացումը գովազդային կառուցվածքի հետ այնպես, որ դիմանան ձյան և քամու ազդեցության հնարավոր բեռնվածություններին, տատանվող և հարվածային ազդեցություններին,

գ) երթևեկության մասնակիցներին չկուրացնի լույսով, այդ թվում և անդրադարձով,

դ) շարժվող տարրեր պարունակող գովազդային պատկերների օգտագործոււմը գովազդային վահանակի վրա պետք է իրականացվի այնպես, որ գովազդային տեղեկութունը միաժամանակ ամբողջությամբ հայտնվի գովազդային վահանակի վրա,

ե) լուսավորությունը պետք է իրականացվի փողոցային արտաքին լուսավորության հետ միասին.

12. Ճանապարհին տեղադրված գովազդը պետք է ապահովի՝ այն ա)ճանապարհային երթևեկության կազմակերպման և տեխնիկական միջոցների տեսանելիությունը և երթևեկության մասնակիցների կողմից դրանց ընկալումը,

բ) ինժեներական կառույցների ճակատային մասի վրա տեղադրելու դեպքում չփոքրացնի կառույցի տեսանելի չափերը,

գ) հետիոտների կողմից այն ընկալելն առանց երթևեկելի մաս դուրս գալու:

13.Գովազդակիր կազմակերպությունը պարտավոր է ապահովել գովազդային վահանակի պատշաճ վիճակը /ժամանակին ներկել, փոխել պատռված պաստառները, այրված լամպերը/:

14. Գովազդակիր կազմակերպությունն իր ցանկությամբ իրավունք ունի փոխելու գովազդային վահանակի պաստառը, դրա մասին 7 օր առաջ տեղյակ պահելով համայնքի ղեկավարին:

3. ԳՈՎԱԶԴԻ ՏԵՂԱԴՐՄԱՆ ԱՎԱՐՏԻ ՓԱՍՏԱԳՐՈՒՄԸ

15. Դիմողը տեխնիկական պայմանների հիման վրա կատարում է գովազդի տեղադրման աշխատանքները՝ ներկայացված նախագծերին համապատասխան և տեղեկացնում է համայնքապետարանի համապատասխան ստորաբաժանմանն աշխատանքների ավարտի մասին, որից հետո ստորաբաժանման աշխատակիցն իրականացնում է կատարված աշխատանքների ուսումնասիրություն:

16. Կատարված աշխատանքները սույն կարգի պահանջներին և ներկայացված նախագծերին համապատասխանության դեպքում/ եթե կատարվել են նաև գովազդային վահանակի շինարարական աշխատանքներ/, համայնքապետարանի կողմից կազմվում է շինարարական աշխատանքների ավարտման ակտ:

4. ՏԵՂԱԿԱՆ ՏՈՒՔԵՐԻ ՀԱՇՎԱՌՈՒՄ

17. Արտաքին գովազդի տեղադրման աշխատանքերի ավարտի փոստագրումից հետո հաջորդող օրվանից սկսած իրականացվում են սահմանված տեղական տուրքերի հաշվառումը և գանձումը:

18. Դատարկ գովազդային վահանակը հետագայում գովազդով համալրելու դեպքում գովազդատուն պարտավոր է այդ մասին նախօրոք տեղեկացնել համայնքապետարան, որից հետո կատարվում է տեղական տուրքի վերահաշվարկ՝ ավագանու կողմից ընդունած տեղական տուրքերի չափին համապատասխան:

5. ԱՐՏԱՔԻՆ ԳՈՎԱԶԴԻ ՏԵՂԱԴՐՄԱՆ ԹՈՒՅԼՏՎՈՒԹՅՈՒՆԸ ՈՒԺԸ ԿՈՐՑՐԱԾ ՃԱՆԱՉԵԼԸ

19. Արտաքին գովազդի տեղադրման թույլտվությունն ուժը կորցրած է ճանաչվում հետևյալ դեպքերում, երբ՝

ա) գովազդատուն խախտել է «Գովազդի մասին» ՀՀ օրենքը, գովազդի վերաբերյալ իրավական ակտերի և սույն կարգի պահանջները,

բ) խախտվել են թույլտվության և տեխնիկական պայմաններով սահմանված ժամկետները կամ պահանջները,

գ) գովազդատուն ներկայացրել է գրավոր դիմում։

20. Արտաքին գովազդի տեղադրման թույլտվությունն ուժը կորցրած ճանաչելու դեպք գովազդատուն սեփական միջոցների հաշվին պարտավոր է գովազդի տեղադրման համ հատկացված հատվածը/տարածքը/ բերել նախկին տեսքի: